Diari Oficial de la Generalitat Valenciana


Sumari del DOGV 6006, del 05-05-2009 (2009/4691)

Informació pública dels incentius municipals a la construcció d'habitatge protegit. Expedient 5/09-PL.
------------------------------------------------------------------------------------------------------

### Dades del document

Número de DOGV
:   6006

Data del DOGV
:   05-05-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/4691


Data del document
:   31-03-2009

Organisme emissor
:   Ajuntament de Sagunt

Tipus de document
:   Informació Pública

Descriptors 

:   * Sagunt
    * pla d'urbanisme
    * administració local

Informació pública dels incentius municipals a la construcció d'habitatge protegit. Expedient 5/09-PL. [2009/4691]  
El Ple de la corporació municipal, en sessió ordinària celebrada el dia 31 de març de 2009, va adoptar, entre altres, l'acord següent:  
6. Incentius municipals a la construcció d'habitatge protegit. Expedient 5/09-PL  
Sotmés a votació el fons de l'assumpte, resulta:  
Total regidors: 25. Regidors assistents: 24; regidors absents: 1, senyor Goig. Vots a favor: 14, alcalde, senyors Muniesa, Vayá, Serrano, Martí, Murciano, Bono, Peláez, Peris, Fernández Chirivella, González, Paz, Navarro i Sánchez. Vots en contra: 8, dels senyors Calero, José Luis Chover, Hernández, García Benítez, Campayo, Miguel Chover, López-Egea i Aguilar. Abstencions: 2, del senyor Fernández Carrasco i la senyora García Muñoz; per la qual cosa, de conformitat amb el dictamen de la Comissió Informativa de Política Territorial i Sostenibilitat, l'Ajuntament en Ple, per 14 vots a favor de PP i SP, 8 vots en contra de PSOE i EU i 2 abstencions del Bloc, acorda:   
Primer. L'obertura a informació pública de la següent previsió normativa:  
«En aquelles illes que gaudisquen de la qualificació d'ús residencial, tipologia habitatge col·lectiu, que no tinguen l'obligació de construir habitatges subjectes a algun règim de protecció i que es troben ubicats en sectors i unitats d'execució desenvolupats per mitjà d'un PAI, l'opció voluntària de l'amo de la corresponent parcel·la per la promoció i construcció d'habitatges subjectes a algun règim de protecció, gaudirà d'un increment del 20% en el límit de la densitat màxima del nombre d'habitatges que li haja definit el corresponent projecte de reparcel·lació a la dita parcel·la.  
La dita mesura es farà extensiva a aquelles illes en què sent ja obligatòria la construcció d'habitatges subjectes a qualsevol règim d'habitatge protegit, es decanten voluntàriament per la promoció d'habitatges dedicats a residència permanent en règim de lloguer, amb opció de compra, per a persones majors, discapacitades o menors de 35 anys.  
L'increment de densitat el nombre d'habitatges màxim atendrà la fórmula següent:  
Nombre hab.: D x 1'2  
On:   
Nombre hab. serà el nombre màxim d'habitatges permés.  
D serà la densitat màxima de la parcel·la concretada pel corresponent projecte de reparcel·lació.  
En el cas de promocions mixtes, en què part dels habitatges siguen de règim lliure i part de règim protegit, l'increment de densitat s'aplicarà únicament al nombre d'habitatges destinats a este últim règim. La dita mesura mai serà aplicable a parcel·les destinades exclusivament a terciari ni implicarà tampoc al percentatge d'ús de la parcel·la destinat necessàriament a ús terciari dins d'illes d'ús residencial preferent. Tampoc a aquelles illes en què encara que la qualificació siga la d'ús residencial, no obstant això la seua tipologia siga inidónia per a l'habitatge protegit.  
La dita mesura no empararà en cap cas un augment de la volumetria assignada a la parcel·la.   
No es permetrà la mobilitat del nombre d'habitatges en les parcel·les beneficiades amb la mesura a altres parcel·les distintes.  
En el cas que no s'obtinga la qualificació provisional o, si és el cas, la definitiva, el promotor assumirà l'obligació d'adaptar l'obra per al nombre d'habitatges originari, al no haver sigut autoritzat per l'administració competent la vinculació a habitatge protegit, i correran pel seu compte totes les despeses d'adaptació necessàries respecte d'això. Fins que no s'haja ultimat la dita transformació tornant al nombre màxim originari no es podrà obtindre la llicència de primera ocupació.  
Correran per compte del promotor totes les inversions econòmiques per a suplementar les infraestructures necessàries per a atorgar la condició de solar a la parcel·la i que siguen capaces d'atendre les majors demandes que genere la major intensitat de l'aprofitament de la parcel·la.  
La dita mesura tindrà una vigència màxima de dos anys des de la data de la publicació de l'acord d'aprovació definitiva en el butlletí oficial corresponent. Esta no serà aplicable a aquelles sol·licituds de llicències d'obres que se sol·liciten després de la dita data o bé que, tot i ser presentades anteriorment, presenten una omissió de documentació significativa.  
Els àmbits a què els afectaria la mesura serien aquells amb zonificació residencial preferent desenvolupats per mitjà d'un PAI.  
Els àmbits a què els afectaria la mesura serien aquells amb zonificació residencial preferent desenvoluptats per mitjà d'un PAI i serien:  
- UE 4 Nord del Palància.  
- UUEE 1, 2 i 5 del Nord del Palància.  
- Macrosector III.  
- Macrosector V.  
- Pinaeta.  
- UUEE 6, 7 i 8.  
- Macrosector VI, en les seues tres fases (Minifé, Sant Josep i Cementeri)  
- UE 5.  
- Vora sud.  
- Sup 2 - est.  
- UUEE 16, 17 i 18.  
Queden exclosos els sectors residencials del pla parcial de platges.»  
Sagunt, 31 de març de 2009.- L'alcalde: Alfredo Castelló Sáez.